Vier vas na hulle vrou glo verkrag, vermoorVier mans is in hegtenis geneem nadat hulle glo ŉ 23-jarige vrou verkrag en vermoor het. Brig. Hangwani Mulaudzi, woordvoerder van die polisie, sê die voorval het Sondag in Majeje naby Phalaborwa in Limpopo plaasgevind. Mulaudzi sê die vrou was op pad huis toe van ŉ kroeg toe die mans haar glo verkrag het en vir dood agtergelaat het. “Die slagoffer kon daarin slaag om die naam van die een van verdagtes aan die polisie te gee voor sy aan haar beserings beswyk het.” Mulaudzi sê een van die mans is Sondag buite Makhado in hegtenis geneem terwyl nog twee Maandag in Majeje in hegtenis geneem is. Die vierde verdagte is Dinsdag deur sy ouers aan die polisie oorgegee. Die vier mans sal na verwagting Woensdag in die Lulekani-landdroshof verskyn.